Dagfin Brodtkorb

Dagfin Clasen Brodtkorb (født 20. juli 1947 i Norge) er tidligere forskningsdirektør i ABB. Han har publisert en rekke vitenskapelige artikler.

Brodtkorb er sivilingeniør og har doktorgrad innen elektronikk fra Norges tekniske høgskole i 1976.

Han har jobbet ved Forsvarets forskningsinstitutt og Lincoln Laboratory, Massachusetts Institute of Technology, A/S Informasjonskontroll og MIROS A/S før han i 1995 startet ved ABB Corporate Research Center i Asker. Han var i 2004 medlem av Norges Tekniske Vitenskapsakademis Industrielle råd, og i 2005–2006 styremedlem i Simula Research Laboratory.

 Referanser 

Kategori:Norske forskere
Kategori:Norske sivilingeniører
Kategori:Fødsler i 1947